rejauldu/bengali-wikipedia huggingface dataset:
নফস (نَفْس) একটি আরবি শব্দ যা কুরআনে এসেছে যা আক্ষরিক অর্থ হল "সত্ত্বা" এবং একে "মন", "অহংবোধ" বা "নিঃশ্বাস" হিসেবে অনুবাদ হয়।Nurdeen Deuraseh and Mansor Abu Talib (2005), "Mental health in Islamic medical tradition", The International Medical Journal 4 (2), p. 76-79 শব্দটি হিব্রু শব্দ নেফেস (נֶפֶשׁ) এর সমতুল্য। কুরআনে নফস শব্দটি স্বতন্ত্রবাদী (আয়াত ২:৪৮) এবং সমষ্টিগত (আয়াত ৪: ১) উভয় অর্থে ব্যবহৃত হয়েছে, যা ইঙ্গিত দেয় যে যদিও নফসের ইতিবাচক গুণাবলী ধারণ করার মধ্যেই মানবতা কেন্দ্রীভূত হয়ে থাকে, এই গুণগুলো "স্বাধীন ইচ্ছা"র কর্তৃত্ব চর্চার জন্যও ব্যক্তিগতভাবে দায়ী থাকে, যে ক্ষমতাটি নফস তাদেরকে দিয়ে থাকে।  নফস বিষয়ক বেশিরভাগ জনপ্রিয় সাহিত্যে পরিভাষাটির সুফিবাদী ধারণার উপর আলোকপাত করা হয়েছে। সুফি দর্শন অনুসারে, অপরিশোধিত অবস্থায় নফস হল "অহং", যাকে তারা কোন ব্যক্তির অভ্যন্তরীণ অস্তিত্বের সর্বনিম্ন মাত্রা - তার জৈবিক এবং শয়তানী প্রকৃতি হিসাবে বিবেচনা করে। নফস হল ইসলামী ঐতিহ্যের একটি বিশেষ ধারণা, বিশেষত সুফিবাদে এবং শিয়া ইসলামের  ইরফান নামক শাস্ত্রে, যাকে প্রাচীন গ্রিক ধর্ম অনুসারে গ্নোসিস বলে ডাকা হয়।   প্রকারভেদ  নফস হচ্ছে তিন ধরনের।  যথাঃ ১) নফসে আম্মারা ২) নফসে লাওওয়ামা ৩) নফসে মুতমাইন্না   আরও দেখুন  ক্বলব (মন)  টীকা  বিষয়শ্রেণী:সুফি দর্শন বিষয়শ্রেণী:সুফি দেহতত্ত্ব বিষয়শ্রেণী:ইসলামি পরিভাষা বিষয়শ্রেণী:স্বকীয় সত্তার ধারণা
জোশনা চিনাপ্পা (জন্ম: ১৫ই সেপ্টেম্বর, ১৯৮৬, চেন্নাই) একজন ভারতীয় পেশাদার স্কোয়াশ খেলোয়াড়। তিনি ২০১৬ সালের জুলাই মাসে নিজের কেরিয়ারের শীর্ষ বিশ্ব র‌্যাঙ্কিং ১০-য়ে পৌঁছেছিলেন। ২০০৩ সালে অনূর্ধ্ব ১৯ বিভাগে ব্রিটিশ স্কোয়াশ চ্যাম্পিয়নশিপে প্রথম ভারতীয় রূপে জোশনা খেতাব জয় করেছিলেন। তিনি সর্বকনিষ্ঠ ভারতীয় মহিলা হিসেবে স্কোয়াশের জাতীয় চ্যাম্পিয়নও ছিলেন।  ২০১৪ কমনওয়েলথ গেমসে জোশনা দীপিকা পাল্লিকালে কার্তিকের সাথে মহিলাদের দ্বৈত প্রতিযোগিতায় স্বর্ণপদক জিতেছিলেন, যা কমনওয়েলথ গেমসে স্কোয়াশে ভারতের প্রথম অর্জিত পদক। এরপরে জোশনা ও দীপিকার জুটি ২০১৮ সালে গোল্ড কোস্ট কমনওয়েলথ গেমসে নিউজিল্যান্ডের জোয়েল কিং এবং আমান্ডা ল্যান্ডার্স-মরফির কাছে হেরে রৌপ্য পদক জিতেছিলেন।   খেতাব জয়    এশিয়ান গেমস, ২০১৮- ব্রোঞ্জ (একক), রুপা (দলগত)  কমনওয়েলথ গেমস,২০১৮- রূপা (দলগত)  এশিয়ান স্কোয়াশ টাইটেল ২০১৭ - বিজয়ী  এনএসসি সিরিজ নং ৬ ২০০৯ – বিজয়ী  ব্রিটিশ জুনিয়র ওপেন, ২০০৫– বিজয়ী  এশিয়ান জুনিয়র, ২০০৫– বিজয়ী  বিশ্ব জুনিয়র চ্যাম্পিয়নশিপে, বেলজিয়াম, ২০০৫– রানার-আপ  ব্রিটিশ ওপেন জুনিয়র, ২০০৪– রূপা  সাফ গেমস, পাকিস্তান, ২০০৪– সোনা  হংকং ইভেন্ট, ২০০৪– রূপা  এশিয়ান চ্যাম্পিয়নশিপ, ২০০৪– ব্রোঞ্জ  মালয়েশিয়া জুনিয়র, ২০০৪– বিজয়ী  ভারতীয় জাতীয় জুনিয়র, ২০০৪– বিজয়ী  ভারতীয় জাতীয় সিনিয়র, ২০০৪– বিজয়ী   তথ্যসূত্র    বহিঃসংযোগ    আইএসপি স্কোয়াশ সাইটে জোশনার উপরে নিবন্ধ   হিন্দুর প্রবন্ধ  বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:তামিলনাড়ুর নারী ক্রীড়াবিদ বিষয়শ্রেণী:অর্জুন পুরস্কার প্রাপক বিষয়শ্রেণী:২০শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০২২ এশিয়ান গেমসের পদক বিজয়ী
মকসুদুল্লাহ (১৮৮৩-১৯৬১) ছিলেন একজন বাঙ্গালী দেওবন্দী আলেমে দ্বীন যিনি তালগাছিয়া দরবার শরীফের পহেলা পীর হিসাবে মশহুর। তিনি আশরাফ আলী থানবীর একজন খলিফা ছিলেন এবং বৃহত্তর বরিশালে বেশুমার কওমি মদারেস কায়েম করেছিলেন।   পয়দা ও খান্দান  মকসুদুল্লাহ ১২৯০ বাংলা সনে বেঙ্গল প্রেসিডেন্সির বাকেরগঞ্জ জেলার অন্তর্গত ঝালকাঠির তালগাছিয়া গাঁওয়ে একটি বাঙ্গালী মুসলিম গাজী খান্দানে পয়দা হন। তাঁর ওয়ালেদ, মৌলবী গাজী ছানাউল্লাহ, ১৩০৫ সালে হজ্জ থেকে ফিরে আসার সময় ইন্তেকাল করেন এবং তাই মাকসুদুল্লাহ বেশির ভাগই তাঁর ওয়ালেদা আমেনা খাঁতুন এবং তাঁর দাদা মৌলবী গাজী হিজরুল্লার দ্বারা বড় হন।    তালিম  মকসুদুল্লাহ অল্প বয়সেই হেফজ-ই-কোরআন খতম করেন। তার দাদা, মৌলবী গাজী হিজরুল্লাহ তারপর তাকে নিকটবর্তী কচুয়া মাদ্রাসায় নিয়ে যান যেখানে তিনি তাকে কালকিনির মশহুর আলেমে দ্বীন মাওলানা সাঈদ আহমদের অধীনে সোপর্দ করেন। কচুয়ায় পড়াশুনা খতম করার বাদে, মাওলানা সাঈদ আহমদ সাহেব মকসুদুল্লাহকে হিন্দুস্তান গিয়ে দারুল উলূম দেওবন্দ মাদ্রাসায় দাখিল হওয়ার হুকুম দেন। মকসুদুল্লাহ  ১৩১৬ সালে দেওবন্দ চলে যান, যেখানে তিনি আরও তালিম হাসিল করার জন্য বেশ কয়েক সাল কাটান।  তাঁর সময়ে দেওবন্দের অন্যান্য বরিশালি ছাত্রদের মধ্যে ছিলেন জয়নুল আবেদীন, মুহম্মদ ইয়াসীন, মনসুর আহমদ এবং ফজরুদ্দিন। মকসুদুল্লাহ আশরাফ আলী থানবীর শাগরেদ ও মুরীদ হন। থানভি বাদে তাকে হাসনপুরের আলী আহমদ হুজুরের অধীনে তালিম হাসিল করতে পাঠান। হাসনপুর এবং সহারনপুরে কিছু সময় তালিম নেয়ার বাদে, মকসুদুল্লাহ দেওবন্দে ফিরে আসেন যেখানে কিছু দিনের মধ্যে থানবীর কাছ থেকে চারটি তরিকায় খেলাফত লাভ করেন।    মোল্লাগিরি  মকসুদুল্লাহ ১৩২৬ সালে বাংলায় ফিরে আসেন। তিনি বহু বছর কচুয়া মাদ্রাসার মুহতামিম ছিলেন। এর বাদে তিনি তার গাঁও তালগাছিয়াতে মাদ্রাসা-ই-আশরফিয়া এমদাদিয়া কায়েম করেন, যা দরস-ই নিজামী নেসাবের উপর ভিত্তি করে। তিনি মাদ্রাসার পাশে বায়তুল মামূর মসজিদও কায়েম করেন। এরপর মকসুদুল্লাহ বরিশালে  আরও অনেক মাদ্রাসা কায়েম করেন যেমন আশরফুল উলূম বরিশালে, লতাবুনিয়া মাদ্রাসা, কাইখালী মাদ্রাসা এবং ভান্ডারিয়ার পাইকখালী মকসূদুল উলূম মাদ্রাসা।  ১৯৪৭ খ্রীষ্টাব্দের ১৩ ডিসেম্বর চকবাজার জামে এবাদুল্লাহ মসজিদে সৈয়দ মাহমুদ মোস্তফার সভাপতিত্বে একটি নসীহ​ৎ মজলিস অনুষ্ঠিত হয়। মজলিসে তালগাছিয়ার মকসুদুল্লাহসহ বৃহত্তর বরিশালের আকাবের উলামায়ে কেরাম হাজের ছিলেন যারা মাহমুদিয়া মাদ্রাসা কায়েমে মদদ করেছিলেন।    ইন্তেকাল  মকসুদুল্লাহ মারা যান এবং তাকে  তালগাছিয়া দরবার শরীফে দাফন করা হয়। শহীদুল্লাহ আশরাফীর মতো তার আওলাদদের দ্বারা তিনি পীরের স্থলাভিষিক্ত হন।    আরও দেখুন    আব্দুর রহিম (পণ্ডিত)  দেলোয়ার হোসেন সাঈদী  নেছারউদ্দীন আহমদ, শর্ষিণা দরবারের পহেলা পীর সাহেব  সৈয়দ ফজলুল করিম,  চরমোনাই দরবারের দোসরা পীর সাহেব   তথ্যসূত্র   বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:দেওবন্দি ব্যক্তি বিষয়শ্রেণী:হানাফী ব্যক্তি বিষয়শ্রেণী:আশরাফ আলী থানভীর শিষ্য বিষয়শ্রেণী:কাঠালিয়া উপজেলার ব্যক্তি বিষয়শ্রেণী:বাঙালি আলেম বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:১৮৮৩-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:বরিশাল বিভাগের ইসলাম ধর্মীয় নেতা
মান্দার বিদ্যাপীঠ হল্ট রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি হল্ট রেলওয়ে স্টেশন। স্টেশনটি ভারতের বিহার রাজ্যের বাঙ্কা জেলার দহুয়া, বাউন্সিতে রাজ্য সড়ক ২৩-এর পাশে অবস্থিত।   ইতিহাস   ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।   তথ্যসূত্র   বিষয়শ্রেণী:বাঁকা জেলার রেলওয়ে স্টেশন বিষয়শ্রেণী:মালদা রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ
thumb|right|আন্তর্জাতিক মুষ্টিযুদ্ধ সংস্থা (শৌখিন)-এর দ্বারা সংজ্ঞায়িত পূর্ণ-আকারের প্রতিযোগিতামূলক মুষ্টিযুদ্ধ মঞ্চ  মুষ্টিযুদ্ধের মঞ্চ মুষ্টিযুদ্ধ খেলার জন্য ব্যবহৃত নির্দিষ্ট আয়তনের একটি দড়ি ঘেরা উঁচু মঞ্চকে বোঝানো হয়। একটি আধুনিক মুষ্টিযুদ্ধ মঞ্চ ভূমি থেকে উত্থিত একটি বর্গাকৃতি পাটাতন যার চার কোণায় চারটি খুঁটি থাকে। প্রতিটি খুঁটি থেকে পাশের খুঁটি পর্যন্ত চারটি সমান্তরাল দড়ি টার্নবাকল নামক স্ক্রুয়ের সাহায্যে টানটান করে লাগিয়ে মুষ্টিযুদ্ধক্ষেত্রের সীমানা নির্ধারণ করা হয়।  নির্মাণ বিশ্বে একাধিক পেশাদার মুষ্টিযুদ্ধ সংস্থা বিদ্যমান, তাই মুষ্টিযুদ্ধের মঞ্চের নির্মাণ সংক্রান্ত আদর্শগুলিও ভিন্ন ভিন্ন হয়ে থাকে। সাধারণত একটি আদর্শ মঞ্চ প্রতি পার্শ্বে ১৬ থেকে ২০ ফুট দীর্ঘ হয়। দড়ির বাইরে আরও ২ ফুট খালি স্থান রাখা হয়। মঞ্চটি ভূমি থেকে ৩ থেকে ৪ ফুট উঁচুতে থাকে। এটির উপরে প্রায় ১ ইঞ্চি পুরু গদি থাকে এবং তার উপরে ক্যানভাসের কাপড়ের আবরণ দেওয়া থাকে। দড়িগুলির ব্যাস প্রায় ১ ইঞ্চি এবং এগুলি পাটাতন থেকে ১৮, ৩০, ৪২ ও ৫৪ ইঞ্চি উচ্চতায় টানা থাকে। খুঁটিগুলি পাটাতন থেকে ৫ ফুট উচ্চতাবিশিষ্ট হয়। রশিগুলি একে অপরের সাথে স্পেসার দ্বারা সংযুক্ত থাকে যাতে সেগুলি একে অপরের থেকে দূরে না সরে যায়।  মঞ্চে যেন সর্বোচ্চ পরিমাণ আলোকসম্পাত হয়, আলোকসম্পাতের কারণে উত্তাপের পরিমাণ যেন সর্বনিম্ন হয়, এবং মঞ্চের আশেপাশে যেন আলো না পড়ে, সে ব্যাপারগুলিও নির্মাণের সময় মাথায় রাখা হয়।Transactions -Illuminating Engineering Society (London, England) - 1952  Volumes 17-18 - Page 178 "There cannot be very many gymnasia where there is not sufficient general lighting to allow practice bouts to take place under perfectly satisfactory conditions. For a big fight, however, the amount of light can hardly be too great, and the heat that goes with these high values of illumination is a discomfort with which the boxers must contend as best they can. The method usually used to confine the light to the ring and give a cut-off as complete as possible at the ringside is illustrated in Fig."  মুষ্টিযুদ্ধের মঞ্চের সাথে কুস্তির মঞ্চের সাদৃশ্য থাকলেও দ্বিতীয়টিতে তিনটি দড়ি ব্যবহার করা হয় এবং পাটাতনের মেঝে আরও স্থিতিস্থাপক হয়।  তথ্যসূত্র  বিষয়শ্রেণী:মুষ্টিযুদ্ধ বিষয়শ্রেণী:মার্শাল আর্টের সরঞ্জাম বিষয়শ্রেণী:মার্শাল আর্ট সরঞ্জাম
রামকৃষ্ণ মিশন সমুদ্র সৈকত বা আর কে বিচ (ইংরাজি: Ramakrishna Mission Beach) অন্ধ্রপ্রদেশের বিশাখাপত্তনমের একটি জনপ্রিয় সমুদ্র সৈকত। সমুদ্র সৈকতের কাছেই অবস্থিত রামকৃষ্ণ মিশন আশ্রমের নাম থেকে এর এই নামকরণ। এই সমুদ্রতটটি এনআরএস কুরসূলা সাবমেরিন মিউজিয়ামের জন্য বিশেষ পরিচিত, যেখানে স্করপিয়ন গোত্রের সাবমেরিন রাখা হয়।   স্থানের বর্ণনা   রামকৃষ্ণ মিশন সমুদ্র সৈকত বিশাখাপত্তনমের একটি জনপ্রিয় সমুদ্র সৈকত ও পর্যটন কেন্দ্র। বহু সংখ্যক মানুষ এখানে ঘুরতে আসে। এখানে এসে প্রায় সকলেই সাঁতার কাটে, রৌদ্র উপভোগ করে, ভলিবল খেলে। সেখানকার কালি মন্দির, বিশাখা মিউজিয়াম ও রাস্তার পাশের বিভিন্ন রেস্তরাঁ এক বিশেষ আকর্ষণ।  এখানকার এক বিশেষ আকর্ষণ হল এনআরএস কুরসূলা সাবমেরিন মিউজিয়াম, যেখানে সাধারণ মানুষকে দেখাবার জন্য সাবমেরিন রাখা হয়। এটি সমুদ্রতটের কাছেই অবস্থিত।  এই সমুদ্রতটকে আরো আকর্ষণীয় করে তুলতে এখানকার প্রশাসক বিভিন্ন পদক্ষেপ গ্রহণ করেছেন। গ্রেটার বিশাখাপত্তনম মিউনিসিপাল কর্পরেশন (GVMC) ও বিশাখাপত্তমন আরবান ডেভেলপমেন্ট অথরিটি (VUDA) একসঙ্গে এই কাজে সাহায্য করছে।   চিত্রসমূহ    আরও দেখুন   Beautiful RK Beach  Visit the RK Beach photo gallery as viewed from Kailasagiri hill top     তথ্যসূত্র   বিষয়শ্রেণী:অন্ধ্রপ্রদেশের সমুদ্র সৈকত বিষয়শ্রেণী:বিশাখাপত্তনমের দর্শনীয় স্থান
আর্সেন উইঙ্গার' জন্ম (অক্টোবর ২২, ১৯৪৯) একজন ফরাসি খেলোয়াড় এবং ম্যানেজার। তিনি ১৯৯৬ থেকে ২০১৮ সাল পর্যন্ত ইংরেজ ক্লাব আর্সেনালের ম্যানেজারের দায়িত্ব পালন করেছেন। ১৯৯৬ সালে তিনি প্রথম আর্সেনালে যোগদান করেন। উইঙ্গার এসেই দলের কৌশল এবং প্রশিক্ষণে ব্যাপক পরিবর্তন আনেন। সাথে সাথে তিনি দলে আনেন বিশ্বের বিভিন্ন দেশের খেলোয়াড় যারা দলের আন্যান্য ইংলিশ খেলোয়াড়দের সাথে পাল্লা দিতে সমর্থ হয়। তার কল্যাণে আর্সেনাল ১৯৯৭-৯৮ ও ২০০১-০২ সালে যুগল শিরোপা ঘরে তুলে আনে। ১৯৯৯-০০ সালে তারা উয়েফা কাপের ফাইনালে পরাজিত হয়। এবং সেই প্রতিক্ষিত শিরোপা তারা অর্জন করে ২০০২-০৩ সালে। ২০০৩-০৪ সালে তারা অপরাজিত থেকে লিগ শিরোপা অর্জন করে। এই কারণে ক্লাবটির নতুন ডাক নাম হয় দ্য ইনভিন্সিব্‌ল। টানা ৪৯ ম্যাচে অপরাজিত থেকে ক্লাবটি জাতীয় রেকর্ড স্থাপন করে।  উইঙ্গারের দশ বছরে আর্সেনাল আটটি লিগ শেষ করে প্রথম অথবা দ্বিতীয় হয়ে। ১৯৯৩ সালে প্রিমিয়ার লিগ শুরু হবার পর শিরোপা জয়ী ৪টি দলের মধ্যে আর্সেনাল একটি। বাকি দল গুলো হল (চেলসি, ম্যানচেস্টার ইউনাইটেড, ব্লাকবার্ন রোভার্স)। ২০০৫-০৬ সালে আর্সেনাল লন্ডনের প্রথম ক্লাব হিসাবে চ্যাম্পিয়ন্স লিগের ফাইনালের উঠে। যদিও বার্সেলোনার কাছে ৩-২ এ পরাজিত হয়।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্সেনাল ফুটবল ক্লাব ম্যানেজার বিষয়শ্রেণী:প্রিমিয়ার লিগের ম্যানেজার বিষয়শ্রেণী:লিগ ১-এর ম্যানেজার বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ক্লাব মুলুজের খেলোয়াড় বিষয়শ্রেণী:রেসিং ক্লাব স্ত্রাসবুর আলজাসের খেলোয়াড় বিষয়শ্রেণী:অ্যাসোসিয়েশন স্পোর্তিভ পিয়েরো ভোবঁ স্ত্রাসবুরের খেলোয়াড় বিষয়শ্রেণী:ফরাসি রোমান ক্যাথলিক বিষয়শ্রেণী:ফরাসি পুরুষ ফুটবলার বিষয়শ্রেণী:ফুটবল সুইপার বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি ফুটবল ম্যানেজার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফিফা কর্মকর্তা বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:লেজিওঁ দনরের নাইট বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
পারভিন আক্তার ( ; জন্ম ১ জানুয়ারি, ১৯৫৭) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।   শৈশব ও ব্যক্তিগত জীবন  পারভিন আক্তার ১৯৫৭ সালের ১লা জানুয়ারিতে পাকিস্তানের ওকারা শহরে জন্মগ্রহণ করেছিলেন।  তিনি মিয়া আতা মুহাম্মদ মানিকের স্ত্রী।   রাজনৈতিক জীবন  তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লিগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাঞ্জাব প্রাদেশিক পরিষদের নারী সদস্য বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
স্টিভেন ওয়াইনবার্গ (৩রা মে, ১৯৩৩ – জুলাই ২৩, ২০২১) একজন মার্কিন পদার্থবিজ্ঞানী। তিনি ১৯৭৯ সালে (সহকর্মী আব্দুস সালাম এবং শেল্ডন গ্ল্যাশোর সাথে) পদার্থবিজ্ঞানে নোবেল পুরস্কার অর্জন করেন। তড়িৎচুম্বকীয় বল ও দুর্বল নিউক্লিয় বলকে একীভূত করার কৃতিত্বের স্বীকৃতিস্বরূপ তাঁদেরকে এই পুরস্কার প্রদান করা হয়। অধুনা সম্প্রতি তিনি কিছু গবেষণাপত্রে দেখানোর চেষ্টা করেছেন যে, সৃষ্টিতত্ত্বীয় ধ্রুবক এর মান এত ক্ষুদ্র হওয়ার কারণ হলো মানবীয় তত্ত্ব।   জন্ম ও শিক্ষাজীবন    কর্মজীবন    পুরস্কার ও সম্মাননা   পদার্থবিজ্ঞানে নোবেল পুরস্কার (১৯৭৯)   তথ্যসূত্র    বহিঃসংযোগ    ArXiv এ প্রকাশনাসমূহ  সংক্ষিপ্ত জীবনী (সচিত্র)  নিউ ইয়র্ক রিভিউ অফ বুকস এ তার নিবন্ধসমূহ  ইলেকট্রো-দুর্বল তত্ত্বে তার অবদানের ব্যাপারে মন্তব্যসমূহ  দ্য অ্যাথেইজম টেইপস, প্রোগ্রাম ২ - জনাথান মিলার বিবিসি টিভি সিরিজ দি এথিইজম টেইপস এর জন্য স্টিভেন ওয়াইনবার্গের সাথে একটি দীর্ঘ সাক্ষাৎকারের অনুলিখন  বিষয়শ্রেণী:মার্কিন পদার্থবিজ্ঞানী বিষয়শ্রেণী:১৯৩৩-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:২০শ শতাব্দীর নাস্তিক বিষয়শ্রেণী:২১শ শতাব্দীর নাস্তিক বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০২১-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন নাস্তিক বিষয়শ্রেণী:মার্কিন সংশয়বাদী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ধর্মের সমালোচক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইহুদি মার্কিন নাস্তিক বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:ব্রঙ্কস হাই স্কুল অফ সায়েন্সের প্রাক্তন শিক্ষার্থী
স্যার হ্যারি নিল মার্টেন পিসি (৩ ডিসেম্বর ১৯১৬ - ২২ ডিসেম্বর ১৯৮৫) ছিলেন একজন ব্রিটিশ কনজারভেটিভ পার্টির রাজনীতিবিদ।  মার্টেন ১৯৫৯ থেকে ১৯৮৩ সাল পর্যন্ত ব্যানবারির সংসদ সদস্য ছিলেন এবং ১৯৬২-৬৪ সালের জুনিয়র বিমান পরিবহন মন্ত্রী এবং মার্গারেট থ্যাচারের অধীনে বৈদেশিক উন্নয়ন মন্ত্রী হিসাবে দায়িত্ব পালন করেছিলেন। মার্টেন ইউরোপীয় অর্থনৈতিক সম্প্রদায়ের প্রধান প্রতিপক্ষ ছিলেন। সংসদে তার সময় শেষে, ১৯৮৩ সালের ৬ জানুয়ারী তিনি নাইট উপাধি লাভ করেন। তিনি ৬৯ বছর বয়সে ডরসেটে মারা যান।  তিনি প্রাইভেট শিপিং এবং এয়ারক্রাফ্ট কোম্পানি ডেভিস এবং নিউম্যানের একজন পরিচালক ছিলেন এবং ১৯৭১ সালে লন্ডন স্টক এক্সচেঞ্জে ভাসানোর সময় অফিসে ছিলেন এবং ১৯৬২ সাল থেকে কোম্পানির সাথে যুক্ত ছিলেন।Letter to Hambros from Mr. F. E. F. Newman, M.C., Chairman and Managing Director of Davies and Newman, dated 30 September 1971, published in The Financial Times dated 4 October 1971   তথ্যসূত্র    সূত্র    টাইমস গাইড টু দ্য হাউস অফ কমন্স, 1966 এবং 1979     বহিঃসংযোগ      বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৫-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:রোসাল স্কুলে শিক্ষিত ব্যক্তি বিষয়শ্রেণী:ম্যাকমিলান এবং ডগলাস-হোম সরকারের মন্ত্রী, ১৯৫৭-১৯৬৪
হাভেলিয়ান তেহসিল পাকিস্তানের খাইবার পাখতুনখোয়া প্রদেশের অ্যাবোটাবাদ জেলার একটি প্রশাসনিক মহকুমা (তেহসিল)।   ইতিহাস  ব্রিটিশ শাসনামলে, বর্তমান অ্যাবোটাবাদ জেলাটি হাজারা জেলার একটি তেহসিল হিসাবে তৈরি করা হয়েছিল। পাকিস্তানের স্বাধীনতার পর এটি ১৯৮১ সাল পর্যন্ত হাজারার একটি তেহসিল ছিল, যখন পুরানো অ্যাবোটাবাদ তেহসিল একটি জেলা হয়ে ওঠে। পরবর্তীকালে, জেলাটি অ্যাবোটাবাদ এবং হাভেলিয়ান নামে দুটি তেহসিলে বিভক্ত হয়।   উপবিভাগ    মিউনিসিপ্যাল কমিটি    হাভেলিয়ান (সদর দপ্তর)   সেনানিবাস    হাভেলিয়ান ক্যান্টনমেন্ট   ইউনিয়ন পরিষদ.দেওয়াল    বান্দি আত্তাইখান  দানা নূরা লান  দানাহ  গড়ি ফুলগরান  ঘামির  গোরিনী  হাভেলিয়ান  ঝাংরান  কোকল  ল্যাংড়া  ল্যাংরিয়াল  লোরা  মাজোহান  নাগরী টোতিয়াল  নারা  রাহি  রাজোয়া  রিয়ালা  দেওয়াল  সাতোরা  সেয়ার গরবি  সেয়ার শরকী  তাজওয়াল   তথ্যসূত্র   বিষয়শ্রেণী:খাইবার পাখতুনখোয়ার তেহসিল বিষয়শ্রেণী:অ্যাবোটাবাদ জেলা
শিখধর্ম নেপালে সর্বপ্রথম ১৮শতকে প্রবেশ করে। বর্তমানে, নেপালে শিখ ধর্মের লোকেরা সংখ্যালঘু পরিমাণে বসবাস করে, ২০১১ সালের আদমশুমারি অনুযায়ী সেখানে প্রায় ৭ হাজারের মত লোক রয়েছে।  পটভূমি গুরু নানক দেব, শিখ ধর্মের প্রতিষ্ঠাতা, কাঠমান্ডুর বালাজুতে অবস্থিত, বর্তমান সময়কার নানক মাথ নামে পরিচিত এলাকাতে এক বছরেরও অধিক সময় গভীর ধ্যানে কাটিয়ে দেন।Little Punjab, Nepali Times এটা মনে করা হয়ে থাকে গুরু নানক ১৫১৬ খ্রিস্টাব্দে মাথ পরিদর্শন করেন।  ব্রিটিশ ইস্ট ইন্ডিয়া কোম্পানির সাথে দ্বন্ধে জড়িয়ে, মহারাণী জিন্দ কাউর, মহারাজা রণজিৎ সিংএর সর্বকনিষ্ঠ স্ত্রী, ২৯ এপ্রিল, ১৮৪৯ সালে পাঞ্জাব থেকে চাকরানীর ছদ্মবেশে নেপালগঞ্জ হয়ে নেপালে পালিয়ে আসতে সক্ষম হন। নেপাল সরকার তাকে আশ্রয় দান করে। পরবর্তীতে, তিনি লন্ডনে চলে যান, কিন্তু যেসব শিখরা নেপালে রয়ে গিয়েছিল তারা সেখানে বসবাস করতে শুরু করে। ভারতীয় সীমান্তের নিকটবর্তী নেপালগঞ্জ অঞ্চলের কিছু এলাকাকে এখনো শিখানপুরবা, যমুনা এবং বানকাটবা বলে ডাকা হয়।  গুরুদুয়ারা   কুপদলে, কাঠমান্ডু  বুতবাল, রুপান্দেহি  বিখ্যাত শিখগণ  অজয়পাল সিং, নেপালি শিখ গায়ক  আরো দেখুন শিখ প্রবাসী দেশ অনুযায়ী শিখধর্ম  শিখ  গুরুদুয়ারা  গুরুগ্রন্থসাহেব  গুরু নানক  শিখ গুরু  তথ্যসূত্র  বহিঃসংযোগ   SriGranth.org - গুরুগ্রন্থসাহেব সার্চ ইঞ্জিন এবং অন্যান্য পবিত্র ধর্মগ্রন্থ বিষয়ক তথ্য  SikhNet.com - সম্প্রদায়ের ওয়েবসাইট  SikhismGuide.org - শিখ ধর্মের গাইড  বিষয়শ্রেণী:এশিয়ায় শিখ ধর্ম বিষয়শ্রেণী:শিখধর্ম বিষয়শ্রেণী:দেশ অনুযায়ী শিখ ধর্ম বিষয়শ্রেণী:নেপালে ধর্ম বিষয়শ্রেণী:নেপালের ধর্মবিশ্বাস
দরবেশপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  রামগঞ্জ উপজেলার দক্ষিণাংশে দরবেশপুর ইউনিয়নের অবস্থান। এ ইউনিয়নের দক্ষিণে করপাড়া ইউনিয়ন ও লামচর ইউনিয়ন, পশ্চিমে লামচর ইউনিয়ন, উত্তরে রামগঞ্জ পৌরসভা ও ভাদুর ইউনিয়ন, উত্তর-পূর্বে ভোলাকোট ইউনিয়ন এবং পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।   প্রশাসনিক কাঠামো  দরবেশপুর ইউনিয়ন রামগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান প্রভিটা পার্ক    উল্লেখযোগ্য ব্যক্তি  বাংলাদেশের জনপ্রিয় অভিনেতা মাহফুজ আহমেদ, অভিনেত্রী দিলারা জামান। মুক্তিযুদ্ধের অন্যতম সংঘাতক বঙ্গবন্ধুর ঘনিষ্ঠজন আব্দুল হাসিম পুলিশ। সাবেক প্রধান বিচারপতির রুহুল আমিন।   জনপ্রতিনিধি   বর্তমান চেয়ারম্যান: মিজানুর রহমান   আরও দেখুন   রামগঞ্জ উপজেলা  রামগঞ্জ থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:রামগঞ্জ উপজেলার ইউনিয়ন
কায়েম কোলা মসজিদ যশোর জেলার ঝিকরগাছা উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি উপজেলার কায়েম কোলা নামক গ্রামে অবস্থিত। উপজেলা সদর থেকে এর দূরুত্ব ৫ মাইল।  ইতিহাস মসজিদটির নির্মাণ ইতিহাস সম্পর্কে খুব বেশি জানা যায় না। মসজিদটির নির্মাণ সম্পর্কে যে, তথ্যগুলো প্রচলিত সেগুলো স্থানীয় জনশ্রুতি। কিংবদন্তি অনুসারে, বাংলার নবাব মীর জাফর আলী খানের সময়কালে এ অঞ্চলের কোন একজন জমিদার মসজিদটি নির্মাণ করেন যদিও এর স্থাপত্য দেখে কেউ কেউ এটিকে সুলতানী আমলের স্থাপনা বলে মনে করেন। জমিদার নির্মাণ করেছিলেন বলে স্থানীয়ভাবে এটি জমদার মসজিদ নামেও পরিচিত।  তবে অনেক প্রত্নতত্ত্ববিদই মনে করেন মসজিদটি ১৭শ শতকের দিকে তৈরি করা হয়েছে।  অবকাঠামো তিন গম্বুজবিশিষ্ঠ এ মসজিদটির প্রতিটি দেয়ালের পুরুত্ব ৩ ফুটের কাছাকাছি। মসজিদে মোট ৩টি প্রবেশপথ রয়েছে যেগুলো পর্বপাশের দেয়ালে স্থাপিত। তবে সুলতানী আমালে নির্মিত মসজিদ সমূহে তিনটি করে মেহরাব থাকলেও এটিতে রয়েছে একটি। সে অনুসারে অনেকেই এটিকে সুলতানী আমলের স্থাপনা বলে অস্বীকার করেন। পুরো মসজিদটি দৈর্ঘে্য ৩৪ ফুট ও প্রস্থে ১৩.৫ ফুটের কাছাকাছি। বর্তমানে এর দেয়ালগুলো প্রায় ধ্বংসের পথে।  আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  খুলনা বিভাগের মসজিদের তালিকা   তথ্যসূত্র   বিষয়শ্রেণী:যশোর জেলার মসজিদ বিষয়শ্রেণী:যশোর জেলার দর্শনীয় স্থান বিষয়শ্রেণী:যশোর জেলার প্রত্নতাত্ত্বিক স্থাপনা
ইসলামী রাষ্ট্র ( ) হল এক প্রকার রাষ্ট্রব্যবস্থা যেখানে সরকারের কার্যের প্রথম ভিত্তি হল শরিয়াহ। ইসলামের সূচনাকাল থেকে অনেকগুলো ইসলামী সরকার প্রতিষ্ঠিত হয়েছে।  পরিভাষা হিসেবে ইসলামী রাষ্ট্র শব্দটির ব্যবহার ২০শ শতাব্দী থেকে শুরু হয়। আধুনিক ইসলামী রাষ্ট্রের ধারণা মোল্লা ওমর, সাইয়েদ আবুল আ'লা মওদুদী, রুহুল্লাহ্‌ খামেনেই, ইসরার আহমেদ, সাইয়েদ কুতুব ও অন্যান্য তাত্ত্বিকরা সমৃদ্ধ করেছেন। প্রথম যুগের খিলাফতের মতই ইসলামী রাষ্ট্রের আইনি উৎস ইসলামি আইনে প্রোথিত। ইসলামী রাষ্ট্রে নির্বাচন, সংসদীয় প্রথা ইত্যাদি আধুনিক রাজনৈতিক প্রতিষ্ঠানগুলো থাকতে পারে। তবে এই বিষয়টি নিয়ে বিপরীত মতও পরিলক্ষিত হয়। এবং অনেকের ধারণা সেটাই মৌলিক ধারণা।  বর্তমানে অনেক মুসলিম রাষ্ট্র তাদের আইন ব্যবস্থায় ইসলামী আইনকে সম্পূর্ণ বা আংশিকভাবে অনুসরণ করে। কিছু মুসলিম রাষ্ট্রের সংবিধানে ইসলাম রাষ্ট্রধর্ম হিসেবে স্বীকৃত তবে আদালতে ইসলামি আইন প্রয়োগ করা হয় না। যেসব ইসলামি রাষ্ট্রে রাজতন্ত্র নেই সেসব রাষ্ট্র সাধারণত ইসলামি প্রজাতন্ত্র হিসেবে পরিচিত।  ইসলামী রাষ্ট্রে আল্লাহর আইন তথা পবিত্র কুরআনের আলোকে রাষ্ট্র পরিচালনা অন্যতম বিধান।   আরও দেখুন   খিলাফত  ইসলামি রাজতন্ত্র  ইসলামবাদ   তথ্যসূত্র    বহিঃসংযোগ   Why Islamic States Would Be Bad for Muslims    বিষয়শ্রেণী:সরকারের রূপ বিষয়শ্রেণী:ইসলাম ও রাজনীতি বিষয়শ্রেণী:ইসলামবাদ বিষয়শ্রেণী:ধর্ম ও সরকার বিষয়শ্রেণী:ধর্মতন্ত্র বিষয়শ্রেণী:ইসলাম ও সরকার
এক্সপোর্ট হল একটি কানাডীয় মার্কার সিগারেট এবং রোলিং তামাক, যা বর্তমানে জাপান টোব্যাকো ইন্টারন্যাশনালের একটি সহযোগী প্রতিষ্ঠান জেটিআই ম্যাকডোনাল্ডের মালিকানাধীন এবং উত্পাদিত হয়।     ইতিহাস  এটি ১৯২৮ সালে ম্যাকডোনাল্ড টোব্যাকো দ্বারা ম্যাকডোনাল্ডস গোল্ড স্ট্যান্ডার্ড হিসাবে প্রবর্তন করা হয়েছিল, বাক্সগুলিকে "এক্সপোর্ট" হিসাবে চিহ্নিত করা হয়েছিল এবং তারা দ্রুত এই নামে পরিচিত হয়ে ওঠে।  সর্বাধিক স্বীকৃত পণ্যগুলি হল এক্সপোর্ট 'এ' পণ্য লাইন, তবে জেটিআই একটি অফিল্টারযুক্ত 'এক্সপোর্ট প্লেইন' সিগারেট এবং এক্সপোর্ট রোলিং তামাকও উত্পাদন করে। সিগারেট এবং রোলিং তামাক প্রিমিয়াম ভার্জিনিয়া পাতার তামাক থেকে তৈরি হয়।    বাজার  রপ্তানি এবং ম্যাকডোনাল্ডস প্রধানত কানাডায় বিক্রি হয়, তবে যুক্তরাজ্য, নেদারল্যান্ডস এবং হাঙ্গেরিতেও বিক্রি হয়েছে বা এখনও হয়।          আরো দেখুন    তামাক ধূমপান   তথ্যসূত্র   বিষয়শ্রেণী:কানাডীয় মার্কা বিষয়শ্রেণী:জাপান টোব্যাকো মার্কা
ওস্তাদ শাহ ওয়ালী ( পশ্তু : شاہ ولی ) আফগানিস্তানের একজন সংগীতশিল্পী। তিনি ১৯৫২ সালে আফগানিস্তানের কাপিসা প্রদেশের তাগাবে জন্মগ্রহণ করেছিলেন।   শাহ ওয়ালি একটি জাতিগত পশতুন  যিনি পশ্তু, ফার্সী এবং উর্দুতে ৩০০ টিরও বেশি গান গেয়েছেন। তাঁর বাবা একজন ব্যবসায়ী ছিলেন এবং সংগীতের সাথে তাঁর কোনও সম্পর্ক ছিল না। তাঁর নিজের অ্যাকাউন্টেই শাহ ওয়ালি এই লাইনে নিজের জন্য একটি নাম খোদাই করেছিলেন।  পাকিস্তান অভিবাসনের আগে শাহ ওয়ালি ইতোমধ্যে আফগানিস্তান টেলিভিশনের জন্য আড়াই শতাধিক গান গেয়েছিলেন। একবার পাকিস্তানে, তাকে "হাউস অফ পটিয়ালা" এর ওস্তাদ নবাব আলী খান ১২ বছরের জন্য ছাত্র হিসাবে গ্রহণ করেছিলেন এবং যেখানে তিনি " গজলের রাজা" মেহেদী হাসান, ফরিদা খানম এবং নবাবজাদা শাহাবুদ্দিন খানের কাছ থেকে শেখার সুযোগ পেয়েছিলেন। ১৯৮৫ সালে পাকিস্তানের শীর্ষস্থানীয় আফগান গায়ক হয়ে উঠছেন।  তাঁর প্রশিক্ষণ শেষে তাকে ওস্তাদ উপাধিতে ভূষিত করা হয়। তাঁর গানের কেরিয়ারটি আফগানিস্তান টিভির জন্য তাঁর বিখ্যাত গান "শাহ লায়লা রাশা" দিয়ে শুরু হয়েছিল এবং এই যাত্রা এখনও চলছে।   ব্যক্তিগত জীবন   শাহ ওয়ালির এক স্ত্রী ও বারো সন্তান রয়েছে,  বারো সন্তানের মধ্যে সাতজন ছেলে এবং পাঁচজন মেয়ে,  শাহ ওয়ালি তার পরিবার সহ এখন কানাডার অন্টারিওতে থাকেন    এবং সক্রিয়ভাবে সংখ্যক ছাত্রকে সংগীত শেখানোর সাথে জড়িত।   ডিস্কোগ্রাফি    ওয়াটান ( وطن )   আফগানিস্তানের প্রেমের গান ( د مينې سندرې له افغانستان نه )   নাজওলে লায়লা ( নাজতে লীলা )   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:পশতু ব্যক্তি বিষয়শ্রেণী:পশতু ভাষার সঙ্গীতশিল্পী বিষয়শ্রেণী:২০০৭-এ মৃত্যু